### 13.    Beslutning om et projekt i Gørlev lokalområde i 'Få det Fikset' puljen

**Åbent**

Sagsnr.: 326-2019-1458        J.nr.: 20.00.00           Dokumentnr.:
326-2021-63490

**Sagstype**

Beslutning.

**Resume og sagens baggrund**

Kommunalbestyrelsen har afsat 12 mio. kr. til ’Få det
Fikset’ initiativer. Rammerne for initiativerne blev formidlet i 2019 til de 22
byer over 200 indbyggere. De forskellige byer arbejder via aktionsgrupper med
indsatser/initiativer. På mødet forelægges det fjerde initiativ i Gørlev
lokalområde med henblik på beslutning om frigivelse af midler til forslaget.

Administrationen har i forhold til forslaget forholdt sig
til aktionsgruppens beskrivelse af gennemførsel og de krav som har ligget til
grund for ’Få det Fikset’ projektet.

**Indstillinger**

Direktøren indstiller,

·
at ansøgningen godkendes med en rammebevilling på i alt 89.296 kr.
til etablering af krible krable bro og sheltere ved rekreativt område ved
[adresse]

og

·
at de afledte driftsomkostninger på 4.200 kr./år medtages i
kommunens driftsbudget året efter ibrugtagning.

**Behandling**

Økonomiudvalget, Kommunalbestyrelsen.

**Sagsfremstilling**

Kommunalbestyrelsen har for perioden 2019-2022 afsat en
pulje til projekter i lokalsamfundene – ’Få det Fikset’-puljen. Der er i alt
afsat 14 mio. kr. fordelt med to mio. kr. til byer under 200 indbyggere og
landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag
til budgetaftalen. Hovedpunkterne heri er,

at     puljen
skal anvendes til investeringer i anlæg og by-inventar, der enten ikke findes i
dag eller som skal ændres/udvides. Og uanset formål skal anvendelsen være
rettet mod det offentlige rum.

at     der
skal etableres en demokratisk proces i hvert lokalsamfund. Og det enkelte
lokalsamfund indstiller projekterne til kommunen med endelig godkendelse i
økonomiudvalg og kommunalbestyrelse.

De konkrete ansøgninger fra Gørlev området:

[adresse] har holdt borgermøde den 4. november 2020,
hvor de projekter, som aktions-gruppen i Gørlev har valgt at prioritere, blev
præsenteret for de fremmødte borgere. Følgende projekter blev godkendt på
mødet:

1.    [adresse]

2.    Sonny Christoffersen
have

3.    Julebelysning i
Gørlev

4.    Rekreativt område
ved [adresse]

5.    Naturpark
Gateway/legeplads i [adresse]

Projekterne med Flagallé, Sonny Christoffersen have og
julebelysning i Gørlev blev godkendt af kommunalbestyrelsen i marts 2021.
Aktionsgruppen er nu så langt med materialet til det næste projekt, at man også
søger om godkendelse af dette i økonomiudvalg og kommunalbestyrelse.

*Det samlede projekt er at skabe et aktivt rekreativt
område ved [adresse], og det der søges om nu er midler til realisering af to
delprojekter:*

-      [adresse]
krable bro

-      To
sheltere

Der er i ansøgningerne angivet drift og
vedligeholdelsesudgifter på mellem 6.000 kr.  og 12.000 kr. årligt. Lokalområdet
har forudsat, at det er Kalundborg Kommune, der står for drift- og
vedligeholdelse.

*Administrationens bemærkninger*

Projekterne opfylder de rammer for anvendelse af puljen, der
er skitseret i bilaget til budgetaftalen. Der gøres opmærksom på, at
byggesagsbehandlingen endnu ikke er tilendebragt, og den politiske godkendelse
vil derfor være betinget af opnået byggetilladelse.

Der er indhentet støtte til projekterne fra fonde og det
fremgår af ansøgningerne.

Der forventes senere at blive fremsendt ansøgninger til
kommunalbestyrelsen om de sidste delelementer, der vedrører [adresse]. Og
hertil også ansøgning om Naturlegeplads og Naturpark gateway/legeplads.

Administrationen anbefaler, at der etableres en
gruppe/forening hvis formål er at varetage daglig drift og løbende
vedligeholdelse af de nye faciliteter omkring [adresse] og opsamling af
henkastet affald. Ved løbende vedligeholdelse kan der forventes levetid på min.
10 år. Der er ikke budgetlagt fjernelse efter endt levetid.

Administrationen anbefaler at Kalundborg Kommune opsætter og
servicerer skraldespand ved shelterpladsen, og at Kalundborg Kommune klipper
shelterpladsen 3-4 gange årligt i forbindelse med anden vedligeholdelse af
området.  Administrationen indgår i dialog med aktionsgruppen herom, og om
snitfladen mellem ansøger/borgernes opgaver og kommunens.

Kommunens udgifter anslås til at være:

Græsklipning 2.500 kr./år + tømning af skraldespand 1.700
kr./år. Opsætning af skraldespand (engangsbeløb) 10.000 kr.

Hvis ikke der dannes en gruppe/forening til at varetage de
løbende drift- og vedligeholdelsesopgaver, så vurderer administrationen, at det
vil koste yderligere 6.500 kr./år.

**Økonomiske konsekvenser**

Gørlev lokalområdes samlede andel af puljen til
Lokalsamfundenes ’Få det Fikset’ projekter er 1.000.000 kr. Der er tidligere
godkendt tre projekter på i alt på 212.580 kr. ekskl. Moms. Det betyder, at der
resterer 722.580 kr. af [adresse] til øvrige ’Få det Fikset’ projekter. De
samlede omkostninger til de to delprojekter i det rekreative område ved Gørlev
sø er estimeret til 89.296 kr. Restrådighedsbeløbet er herefter 633.284 kr. Når
projektet er gennemført og de endelige omkostninger er kendt, vil en eventuel
uforbrugt del af rammen til det rekreative område ved [adresse] kunne tilgå
øvrige ’Få det Fikset’ projekter i Gørlev.

Hvis kommunen skal afholde alle fremtidige drifts- og vedligeholdelsesudgifter
på i alt 10.700 kr. tilrettes det administrative budget fra året efter
projektet er gennemført.

[adresse] bemærkninger er indarbejdet i sagen.

**Økonomiudvalgets møde den 21.
april 2021:**

Anbefales.

**Bilag**

|  |  |
| --- | --- |
| Bilag 1 Ansøgning 2 sheltere | 326-2021-86898 |
| Bilag 2 Ansøgning KribleKrable bro | 326-2021-86901 |